Žalgiriai
Žalgiriai – kaimas Šilutės rajono savivaldybėje, Nemuno deltos regioniniame parke, 5 km į pietvakarius nuo Šilutės, kelio  206  Šilutė–Rusnė  kairėje pusėje, prie Rupkalvių pelkės ir Žalgirių miško. Ribojasi su Rupkalvių, Šlažų, Pagrynių kaimais. Yra kraštovaizdžio draustinis, pažinimo takas, pelkininkų kaimo liekanos. Didelių potvynių metu apsemiamas; daugybė kanalų.